ועדת הכנסת, כנסת 15, פרוטוקול מספר 238, 2001-10-31 09:00

חברי הוועדה: אפי אושעיה מיכאל איתן זאב בוים זהבה גלאון אברהם הירשזון שאול יהלום אליעזר כהן סופה לנדבר מרינה סולודקין יאיר פרץ מוסי רז ויקטור בריילובסקי יעל דיין עופר חוגי חיים כץ יצחק סבן מזכיר הכנסת אריה האן סגן מזכיר הכנסת דוד לב

מוזמנים: דוד מגן - יו"ר ועדת חוץ וביטחון סא"ל יוסי לחמני - מזכיר צבאי לסגנית שר הביטחון אבי לוי - חשב הכנסת טובי חכימיאן - גזברות הכנסת

יועצים משפטיים: ארבל אסטרחן מרים פרנקל-שור

קצרנית: קביעת מסגרת דיון להודעת הממשלה על צירוף שר

יוסי כץ: בוקר טוב.

יוסי כץ: אני פותח את הישיבה.

יוסי כץ: לגבי הפניה אלי להביא לוועדה מסגרת דיון להודעת הממשלה על צירופו לממשלה של חבר הכנסת בנימין אלון כשר תיירות, אני מציע שמסגרת הדיון תהיה שלוש דקות לכל סיעה.

יוסי כץ: מי בעד?

יוסי כץ: מי נגד?

יוסי כץ: – אין.

יוסי כץ: אושרו שלוש דקות לכל סיעה.

יוסי כץ: לאחר שקיבלתי פניה מיושב ראש הכנסת לשעבר מר דן תיכון, אני רוצה להבהיר4 שכל החלטה שתתקבל כאן תתקבל לגבי העתיד ולא תחול על העבר.

יוסי כץ: לא תחול על נושאים שהם שנויים במחלוקת עם הכנסת.

יוסי כץ: אנה שניידר תיתן הסבר לנושא זה.

יוסי כץ: בבקשה.

אנה שניידר: אני פניתי אליך ביוני 2001 במכתב שמפרט את כל הסוגייה המשפטית.

אנה שניידר: המכתב, אני מבינה, נמצא פה בפני חברי הכנסת.

אנה שניידר: הסוגייה המשפטית, בקצרה, היא כדלקמן: לפי החלטת גמלאות לחברי כנסת, כפי שהתקבלה בשנת 1969 על ידי ועדת הכנסת, יושב ראש הכנסת לשעבר זכאי לגמלאות כאילו היה ראש הממשלה.

אנה שניידר: אחר כך יש מספר סייגים בסעיף, דווקא לעניין שירותי מזכירות ולעניין הוצאות רכב.

יוסי כץ: וזה לא תוקן עד היום.

אנה שניידר: לא תוקן.

אנה שניידר: הנוסח מאד מאד לא ברור וכתוצאה מאי הבהירות אנחנו נמצאים היום במחלוקת משפטית עם יושב ראש הכנסת לשעבר, דן תיכון.

אנה שניידר: זה נמצא בבית המשפט העליון.

אנה שניידר: המחלוקת הזאת – קודם כל, אני לא חושבת שזה כל כך נאה מבחינה ציבורית שיש מחלוקת בנושאים האלה, אבל מעבר לכך – אם אנחנו מסתכלים על שירותי המזכירות שמקבל ראש הממשלה לשעבר, הדבר בעצם לא מוסדר באופן חד משמעי, או לא היה מוסדר עד לאחרונה.

אנה שניידר: אם נסתכל בחוק התקציב וגם בהצעת התקציב לשנת 2002, נראה שראשי ממשלה לשעבר מתוקצבים בסכומים מאד גבוהים.

אנה שניידר: למשל, ראש הממשלה לשעבר בנימין נתניהו מקבל 2.5 מיליון ₪ לתקצוב הלשכה.

אנה שניידר: ראש ממשלה לשעבר, לפי המצב המשפטי כפי שהוא היום, כבר לא יקבל סכומים כאלה, כי הנושא הוסדר על ידי ועדת אלוני, אבל כרגע, לגבי ראשי הממשלה הקודמים, אלה הסכומים.

אפי אושעיה: ועדת אלוני עסקה בדברים כאלה?

אנה שניידר: ועדת אלוני מוסמכת על פי חוק לקבוע תנאי שכר וגמלאות לראש ממשלה, לשרים ולסגני שרים.

אפי אושעיה: ואז הם עסקו גם בשירותי משרד של ראש ממשלה לשעבר?

אנה שניידר: כן.

אנה שניידר: זאת החלטת גמלאות.

אנה שניידר: אני ציטטתי במכתב שלי את ההחלטה כפי שהיא התקבלה וכפי שהיא פורסמה ואני מדגישה: היא חלה לגבי העתיד.

אנה שניידר: כלומר: היא תחול כבר על ראש הממשלה הנוכחי, אם הוא יפרוש מתפקידו.

אנה שניידר: עליו יחולו כבר ההוראות החדשות.

אנה שניידר: כי ההחלטה הזאת פורסמה בינואר, עוד לפני מינויו של ראש הממשלה הנוכחי.

אנה שניידר: ההחלטה בעצם אומרת כך: ראש הממשלה לשעבר זכאי לשירותי משרד – יש הגדרה מהם שירותי משרד - משרד – לרבות ריהוט וציוד משרדי מלא שיועמד על ידי המדינה – כלומר הוא לא יוכל לשכור לעצמו משרדים ללא הגבלה – כוח אדם מקרב עובדי המדינה בהיקף שלא יעלה על שתי משרות מלאות – שוב ולא ללא הגבלה – וטובות ההנאה האלה פטורות ממס הכנסה.

אנה שניידר: כדאי לזכור זאת.

אנה שניידר: דבר נוסף: יש סייג שהדבר לא יחול על ראש ממשלה לשעבר שנתמנה לנשיא המדינה, לראש ממשלה, או לשר או לכל משרה ציבורית אחרת למשך תקופת מינויו וגם לא על מי שזכאי לשירותים דומים מאוצר המדינה למשך אותה תקופה.

יוסי כץ: לכמה זמן הוא מקבל את זה?

אנה שניידר: לכל החיים.

יוסי כץ: העובדים שעובדים בלשכתו, אותם שני אנשים, הם עובדי מדינה?

אנה שניידר: הם אמורים להיות עובדי מדינה.

אנה שניידר: זה עדיין לא נכנס לתוקף בגלל שזה יחול החל מראש הממשלה הנוכחי.

יוסי כץ: והיום מה קורה?

אנה שניידר: היום אין שום הגבלה.

סופה לנדבר: אז למה ביבי נתניהו זה סכום אחד ואהוד ברק זה סכום אחר?

אנה שניידר: אני לא יודעת.

אריה האן: אני חושב שיש עניין של כמה זמן הוא כיהן.

יוסי כץ: היום, היום.

אנה שניידר: היום – אני לא יודעת.

אנה שניידר: יש סכום ואני לא יודעת ממה הוא מורכב.

יוסי כץ: ולפי ההחלטה הזו הם יהיו עובדי מדינה עם כל המגבלות.

אפי אושעיה: אבל כולם יהיו שווים מהתיקון והלאה.

אנה שניידר: יש לזכור שבכלל, כל ההוראות האלה – גם לנשיא המדינה, דרך אגב, מגיעה לשכה ומזכיר פרטי למשך כל תקופת חייו וגם הנשיאים לשעבר מתוקצבים בחוק התקציב.

אנה שניידר: יש לזכור שההחלטות האלה התקבלו כאשר דובר על מצב שבו נשיא לשעבר או ראש ממשלה לשעבר היו כבר בשלהי הקריירה שלהם ולמעשה הם היו צריכים איזשהו סכום לכתיבת זכרונות ולהתכתבות בעלת אופי אישי וציבורי.

יוסי כץ: זאת אומרת, הם לא חשבו להתמודד עוד פעם על ראשות הממשלה.

אנה שניידר: לא היתה כוונה לממן לשכות לאנשים שהם למעשה בשיא הקריירה שלהם, כמו שזה קורה עכשיו.

אנה שניידר: לכן חשבתי שוועדת הכנסת צריכה לתת את הדעת גם על יושב ראש הכנסת לשעבר.

יוסי כץ: רגע.

יוסי כץ: לגבי ראש ממשלה, אמרת, היה שינוי.

יוסי כץ: הבנתי מהמסמך שגם לגבי שרים היה שינוי.

יוסי כץ: זאת אומרת: שר לא מקבל שום דבר.

יוסי כץ: היו להם 24 אלף שקל לשנה – שזה סכום מאד קטן – בוטל בכלל.

אפי אושעיה: זה גם היה בכלל תמורת קבלות.

אנה שניידר: שוב – זה בוטל מכאן ואילך.

יוסי כץ: השאלה שלי היא זו: האם לראש הממשלה/ ליושב ראש הכנסת / לשר יש תנאי פנסיה מיוחדים?

יוסי כץ: שונים משל חברי הכנסת?

אנה שניידר: לא שידוע לי.

אנה שניידר: לדעתי הם אותם תנאי פנסיה.

יוסי כץ: זאת אומרת, כללי הפנסיה שלו הם בדיוק אותם כללי הפנסיה כמו של חבר כנסת.

יוסי כץ: אולי המשכורת שלו פשוט יותר גבוהה.

אנה שניידר: נכון.

טובי חכימיאן: המשכורת הקובעת היא שונה ממשכורת קובעת של חבר כנסת, אבל האחוזים הם אותם האחוזים.

אנה שניידר: אני רוצה לציין שכאן אנחנו מדברים, בעצם, מבחינה מהותית, לא על הגמלה עצמה, אלא על תנאים נילווים.

יוסי כץ: זאת השאלה הבאה.

יוסי כץ: אני לא סתם שאלתי.

יוסי כץ: אם תסתכלו, יש לכם פה שני דפי שמראים מה קיים בעולם.

יוסי כץ: ברוב מדינות העולם שבהם אין תנאים נילווים, יש לו תנאי פנסיה מועדפים.

יוסי כץ: עכשיו, השאלה היא: למיטב זכרוני הצבענו פעם על תנאי פנסיה מיוחדים ליושב ראש הכנסת, שנוגעים לפדיון חופשה או משהו כזה.

אנה שניידר: פדיון חופשה – נכון.

יוסי כץ: זה לא נראה לי, דרך אגב, בכלל.

יוסי כץ: אני הצבעתי כמו כולם, אבל זה בכלל לא נראה לי בסדר.

יוסי כץ: סליחה שאני אומר את זה.

אנה שניידר: בסדר.

אנה שניידר: יש לו פדיון חופשה, נכון.

יוסי כץ: זה עדיין קיים?

אנה שניידר: כן.

יוסי כץ: מה ההגיון בזה?

יוסי כץ: אייאקוקה כתב בספר שלו – ברצינות – שמנהל שלא מסוגל לצאת לחופשה הוא מנהל גרוע.

יוסי כץ: למה?

יוסי כץ: אם אני דורש ממנו לתכנן לי רבעונית תכנון של חמש שנים קדימה וזה הוא מסוגל והוא לא מסוגל לתכנן לעצמו חופשה שנתית, אז סימן שהוא מנהל גרוע.

אנה שניידר: דווקא בזה היה היגיון.

אנה שניידר: חברי כנסת לא מקבלים בכלל חופשה.

אנה שניידר: אין חופשה מבחינת תנאים של חברי כנסת, כי יוצאים מתוך הנחה שיש פגרה וכולי.

אנה שניידר: לגבי יושב ראש הכנסת, היתה החלטה, שמאחר והוא בעצם גם - - -

יוסי כץ: זו חקיקה או החלטה?

אנה שניידר: החלטת ועדת הכנסת.

יוסי כץ: אני אומר לכם את דעתי, שצריך לבטל את ההחלטה הזו.

אפי אושעיה: תפסיקו כל הזמן למצוא חן ולנסות להחמיר עם נבחרים פוליטיים.

יוסי כץ: לא.

יוסי כץ: העניין הזה של פדיון ימי חופשה לא נראה לי תקין.

יוסי כץ: לא נראה לי תקין שאיזה בן אדם במדינת ישראל לא יוצא לחופשה שנתית.

יוסי כץ: זה לא בריא.

יוסי כץ: זה לא טוב וזה לא בריא.

ארבל אסטרחן: הוא יכול לצאת.

ארבל אסטרחן: יש לו ימי חופשה והוא יכול לצאת.

ארבל אסטרחן: רק אם הוא לא יצא הוא מקבל את זה.

יוסי כץ: זאת פיקציה.

טובי חכימיאן: אבל גם לשרים ולסגני שרים יש את זה.

יוסי כץ: זאת פיקציה, זה פסול.

אפי אושעיה: אתה שומע?

אפי אושעיה: לשרים ולסגני שרים יש את זה.

אפי אושעיה: אז תפסיק לחפש איך להחמיר עם נבחרים פוליטיים.

יוסי כץ: טוב.

יוסי כץ: תודה.

יוסי כץ: שמעתי.

יוסי כץ: בבקשה.

יוסי כץ: עכשיו מה?

אנה שניידר: אני חושבת שוועדת הכנסת צריכה לתת את הדעת קודם כל על השאלה האם באמת יושב ראש הכנסת, מבחינת התנאים הנלווים, צריך להיות מקביל לראש הממשלה.

אפי אושעיה: אבל זה כבר חוק.

יוסי כץ: לא.

יוסי כץ: זאת החלטת ועדה.

אפי אושעיה: מה זה שאמרת קודם שהתקבל בשנת 1969?

אנה שניידר: החלטה של ועדת הכנסת.

אנה שניידר: סעיף 8 להחלטת הגמלאות.

אפי אושעיה: אה.

אפי אושעיה: הוועדה קבעה את זה?

אפי אושעיה: סליחה.

אפי אושעיה: בסדר.

אנה שניידר: סעיף 8 להחלטת הגמלאות אומר כך: "גמלאות ליושב ראש הכנסת: יושב ראש הכנסת לשעבר זכאי, לגבי תקופת כהונתו כיושב ראש הכנסת, לגמלאות כאילו היה ראש הממשלה וכן זכאים שאיריו ושאירי יושב ראש הכנסת".

אנה שניידר: הסעיף הזה מסדיר את עניין הגמלאות וההגדרה של גמלה באותה החלטה היא: "גמלה – קצבה או מענק לרבות טובת הנאה או שירות.

אנה שניידר: לכן טוען דן תיכון שהוא בעצם זכאי גם לשירותי מזכירות כמו ראש הממשלה לשעבר.

יוסי כץ: טוב, זה דבר שאנחנו, לפי דעתי, נצטרך לבטל אותו, אבל לקבוע משהו אחר במקומו, או כן או לא.

סופה לנדבר: אפשר להחליט רטרואקטיבית?

אנה שניידר: אנחנו לא מחליטית רטרואקטיבית.

יוסי כץ: האם אפשר להחיל את זה, מבחינת משפטית, גם על יושב ראש הכנסת הנוכחי?

אנה שניידר: ועדת אלוני, כשקבעה לגבי ראש ממשלה, החליטה להחיל את זה על ראש ממשלה שיתמנה לאחר קבלת ההחלטה של הוועדה.

אנה שניידר: זה לא מחויב המציאות.

יוסי כץ: זה לא מחויב המציאות.

יוסי כץ: אני לא חושב שיש זכות מוקנית – זה משהו אחר אם הוא כבר יצא לפנסיה – למי שמכהן כיושב ראש כנסת.

יוסי כץ: זה מהמותן, כך נראה לי.

אנה שניידר: ועדת אלוני סברה שראש ממשלה, כאשר הוא נכנס לתפקידו, ידע שיש לו שירותי מזכירות, אבל זאת שאלה שהוועדה תצטרך לתת את דעתה עליה.

יוסי כץ: טוב.

יוסי כץ: תודה.

יוסי כץ: חבר הכנסת אפי אושעיה.

אפי אושעיה: אני בעד החלת התנאים כפי שיש לראש ממשלה, גם ליושב ראש כנסת.

אפי אושעיה: אני קודם כל אגיד למה אני בעד.

אפי אושעיה: אני בעד משום שאנחנו הולכים ומטשטשים את החשיבות של הסמלים במדינת ישראל ואני חושב שלגבי יושב ראש הכנסת, ראש ממשלה ונבחרים ברמה הלאומית הזו, צריך לשמור על מעמדם גם לפני וגם אחרי.

אפי אושעיה: לא כשירות אישי שלהם אלא לצורך שמירת הסמלים הללו ויש לכך חשיבות.

אפי אושעיה: איפה האבל?

אפי אושעיה: מקומם ומרגיז לראות שראשי ממשלה לשעבר – אני לא יכול להגיד את זה כרגע על יושב ראש, אבל לגבי ראשי ממשלה לשעבר – לוקחים את הלשכה שהמדינה מעמידה לשירותם, כולל שירותי מזכירות, כולל כל האמצעים הנלווים והופכים אותה לתא הראשוני של העסק שלהם.

אפי אושעיה: זאת אומרת:

אפי אושעיה: אני בעד נתינת השירותים ובתנאי שאותו נבחר לא עושה עבודה אחרת.

אפי אושעיה: אם הוא עושה עבודה אחרת ויש לו פרנסה אחרת, שיעבוד שם, יקבל את הפרנסה שלו – בדרך כלל הם לא מסכנים, אני חושב ורוצה לקוות.

אפי אושעיה: כי משם הוא לא יכול לעשות שילוב עסקי עם שירות ציבורי.

אפי אושעיה: אין דבר כזה.

אפי אושעיה: אין חיה כזאת.

אפי אושעיה: אנחנו לא מכירים בזאת.

אפי אושעיה: לכן אני אומר:

אפי אושעיה: אם אין לו כל עיסוק אחר וכולו נתון להמשך השליחות הציבורית שלו - - -

יוסי כץ: או לכתיבת זכרונות.

אפי אושעיה: לא חשוב.

אפי אושעיה: כל דבר שיבחר - בוודאי ובוודאי שאנחנו צריכים להעמיד לרשותו את כל השירותים הנלווים.

אפי אושעיה: אבל, שילך לארצות הברית ויקבל על הרצאה חמישים אלף דולר, ישלם מס מופחת בארץ ואחר כך יקבל מהמדינה תוספת של שירותי מזכירות לצורך התיאומים עם הפגישות העסקיות שלו או לצורך חזרתו למערכת הפוליטית – זה כבר מוגזם.

אפי אושעיה: לכן אני מציע לקבל את העמדה כפי שהוצגה כאן עם סייג: ובלבד שלא עושה עבודה אחרת.

יוסי כץ: חברת הכנסת יעל דיין.

יעל דיין: לגבי מה שחבר הכנסת אושעיה אמר על סמלים – איפה נגמר סמלים ואיפה מתחיל סמלים?

יעל דיין: ולכמה זמן סמלים?

יעל דיין: וסמל לכל החיים?

יעל דיין: אנחנו לא מדברים על נשיא ולא מדברים על ראש הממשלה.

יעל דיין: יושב ראש הכנסת – עם כל הכבוד לעצמנו – זה לא סמל לאומי שצריך להתבטא בתמיכה לאומית כספית, בוודאי לא לכל החיים.

יעל דיין: אני עברתי כאן על הנייר שהוגש לנו.

יעל דיין: בכל הארצות שנזכרות כאן – ותכף אני אגיע לארצות הברית – אין תנאים נלווים.

יעל דיין: לפעמים יש פנסיה שונה.

יוסי כץ: למעט ארצות הברית.

יעל דיין: יו"ר פרלמנט לשעבר אינו זכאי לתנאים נלווים.

יעל דיין: לגבי ארצות הברית, יש הגבלה בזמן של חמש שנים שבהן הוא מקבל את התוספות וכתוב כאן בפירוש – אני מקווה שכולם כשרוניים – "לצורך כתיבת ספר" – אני מקווה שכל יושבי ראש הכנסת ממש יקדישו את הזמן כדי להעשיר את תרבותנו – וניהול מכתבים, שלא נמשך כל החיים.

יעל דיין: עם כל הכבוד לדן תיכון, לאברום בורג ולכל אחד אחר, זה לא שבעוד עשר וחצי שנים הם יקבלו הר של מכתבים בתור יושב ראש הכנסת לפני עשר שנים ולא יוכלו להתמודד עם זה בלי שתי משרות, לשכה, נהג וכולי.

יעל דיין: אני נגד כל העניין של השוואת תנאי יושב ראש הכנסת לראש הממשלה.

יעל דיין: אני נגד השימוש במלה השוואה.

יעל דיין: אתם רוצים ליצור תנאים ליושב ראש הכנסת – לא מתוך השוואה לראש ממשלה.

יוסי כץ: מה נראים לך תנאים סבירים?

יעל דיין: נראים לי שלוש שנים.

יעל דיין: אני מקילה כאן, אני מתנגדת לכל העניין.

יוסי כץ: שלוש שנים מה?

יעל דיין: שלוש שנים אותם תנאים שמאפשרים לו לכתוב ספר.

יוסי כץ: את מסכימה לתנאי של חבר הכנסת אושעיה: ובלבד שאין לו עיסוק אחר?

יעל דיין: זה קיים בכל מקרה.

יוסי כץ: לא.

יוסי כץ: ובלבד שאין לו עיסוק אחר.

סופה לנדבר: מה זה עיסוק אחר?

יוסי כץ: הכנסה אחרת.

סופה לנדבר: ופוליטיקה כן?

סופה לנדבר: הרי ביבי נתניהו מנהל משם פוליטיקה.

יעל דיין: יש סעיף ד' שהוראות סעיף זה לא יחולו על ראש הממשלה לשעבר – וכאן נוסיף גם: יו"ר הכנסת, שהתמנה ל - - - או לכל משרה ציבורית אחרת.

אנה שניידר: משרה ציבורית כן, אבל לא עסקים פרטיים.

יעל דיין: לכן אני נגד כל העניין.

יעל דיין: כי אם הוא עושה עסקים פרטיים – הוא לא כותב ספר – יש לו לשכה וכולי.

יעל דיין: על חשבוני הוא מרוויח מסים ויש לו גם את הסמל שהוא מקבל – שדרוג למחלקה ראשונה.

יעל דיין: אז אם אפשר בכלל לא לתת תנאים כלשהם – עדיף.

יעל דיין: בכל מקרה, לא להצמיד את זה לראש ממשלה ואם אתם מרגישים חובה אז לצמצם את זה בזמן ככל האפשר, פלוס התוספת שלא תהיה לו הכנסה אחרת.

יוסי כץ: אני הייתי אומר שלא לא תהיה לו הכנסה אחרת, אלא שצריך לקבוע שאם הכנסתו החיצונית עולה על סכום מסוים, הוא מאבד את הזכות שלו.

אפי אושעיה: והמחלקה המשפטית תבדוק איך אפשר לעשות את זה.

יוסי כץ: כן.

יוסי כץ: מה אתם מציעים לגבי הנושא של תחולה.

יוסי כץ: האם זה יחול על יושב ראש הכנסת הנוכחי, או באמת כמו שוועדת אלוני עשתה, מכאן ואילך?

יעל דיין: מכאן ואילך.

יעל דיין: לכן גם הפניה של דן תיכון היא לא רלוונטית.

יוסי כץ: הפניה של דן תיכון היא לא רלוונטית, את זה אמרתי מראש.

יוסי כץ: זה לא חל על דן תיכון - - -

אפי אושעיה: היא כן רלוונטית לפי דעתי.

יוסי כץ: זה לא חל על כל מי שפרש מתפקידו.

סופה לנדבר: אני גם לא חושבת.

סופה לנדבר: דן תיכון היה כאשר היה מסמך מסוים וכאשר היו תנאים אחרים.

אפי אושעיה: אני אגיד לכם למה זה כן רלוונטי אם אנחנו מקבלים החלטה כזו עכשיו.

אפי אושעיה: הנושא של דן תיכון עומד ותלוי בערכאות משפטיות.

אפי אושעיה: יבוא דן תיכון ויגיד: לחיזוק עמדתי שאני צריך לקבל את כל השירותים על פי התקנה - - -

אנה שניידר: לא, סליחה.

אנה שניידר: אין מחלוקת שהוא צריך לקבל את השירותים.

אנה שניידר: המחלוקת היא על היקף השירותים.

אנה שניידר: הוא הגיש קבלות על חניה, הוא הגיש קבלות על כיבוד, כל מיני דברים כאלה.

יוסי כץ: הבנתי.

יוסי כץ: אתה אומר שהוא יבוא ויטען דבר כזה: הראייה שהם מקבלים החלטה.

אפי אושעיה: ודאי.

אנה שניידר: ארנונה, דברים כאלה.

סופה לנדבר: אבל - - - מותר לו.

אנה שניידר: לא על כל הבית שלו.

סופה לנדבר: אלא על החלק שבו נמצאת הלשכה.

אנה שניידר: יכול להיות שעל חלק כן.

יוסי כץ: סליחה, אני מניח שנלקח בחשבון על ידי המחלקה המשפטית, שעה שהיא פנתה אלינו, שבהחלט יושב ראש הכנסת לשעבר דן תיכון יוכל לנסות ולטעון: הנה, העובדה שוועדת הכנסת מצאה לנכון להתכנס ולהחליט החלטות מכאן ולהבא, היא סימן שלפני זה הנושא לא היה מוסדר ופרשנות צריכה להיות לטובתי.

אפי אושעיה: ודאי.

אנה שניידר: להיפך.

יוסי כץ: זאת, על כל פנים, בעיה שלכם.

יוסי כץ: אנחנו נהיה זהירים.

יוסי כץ: אנחנו נאמר בצורה הכי ברורה: אין לנו עניין עם המשפט של דן תיכון, אין לנו אפילו עניין עם יושב ראש הכנסת הנוכחי.

יוסי כץ: אנחנו מאמצים את גישת ועדת אלוני שהחלטה כזו תחול לגבי יושב ראש הכנסת שייבחר אחרי פרסום החלטת ועדת הכנסת.

יוסי כץ: נקודה.

סופה לנדבר: אבל זה לא נכון.

סופה לנדבר: ומי שייבחר עכשיו?

אפי אושעיה: יקבל.

אפי אושעיה: מי יודע מי זה יהיה?

אנה שניידר: אם ההחלטה תתקבל, נניח, בשבוע הקרוב וייבחר מישהו בתקופה הקרובה, אז זה יחול על אותו אדם כאשר הוא יפרוש.

יוסי כץ: בדיוק.

יוסי כץ: זה בסדר.

יוסי כץ: זה הוגן, זה צודק.

אפי אושעיה: שאלה לי אליך: למה העניין של דן תיכון הוא לא מענייננו?

אפי אושעיה: הוא בכל זאת היה יושב ראש הכנסת, חבר כנסת במשך 18 שנים.

אפי אושעיה: זה לא עניין של ועדת הכנסת להתייחס אליו?

יוסי כץ: כשאני נכנסתי לתפקידי זה כבר היה בהליכים משפטיים.

אנה שניידר: ועדת הכנסת התייחסה לנושא.

אפי אושעיה: היה דיון בעניין?

אנה שניידר: לאו דווקא לגבי דן תיכון, אלא לגבי כל יושבי ראש הכנסת לשעבר.

אנה שניידר: יש סעיף, אותו סעיף 8 בהחלטת הגמלאות.

אנה שניידר: הפרשנות של הסעיף היא לא עניין של ועדת הכנסת.

יוסי כץ: זה לא רק עניין של פרשנות.

יוסי כץ: השאלה היא האם אין מקום שוועדת הכנסת או יושב ראש הוועדה, או צוות מסוים או מישהו אחר, לא חשוב, ינסה להיכנס לעובי הקורה ולהסדיר את זה.

אפי אושעיה: אני חושב.

אפי אושעיה: הרי זה מבזה את הכנסת.

אנה שניידר: אם הוא לא היה הולך למשפט - - -

יוסי כץ: האם ניסו לעשות משהו?

יוסי כץ: הלכו לפישור?

אנה שניידר: היה דיון בוועדת אלוני על העניין.

יוסי כץ: ועדת אלוני זאת ועדה של שחור לבן.

יוסי כץ: טוב.

יוסי כץ: דבר שני, אני מציע שתתבטל במפורש ההצמדה לראש הממשלה.

יוסי כץ: כי גם אם נקבל את גישתך – אז דווקא הפרדת רשויות.

יוסי כץ: למה צריך להצמיד?

יוסי כץ: בכלל, הצמדה זה לא דבר טוב.

יוסי כץ: בשום מקום.

יוסי כץ: אם אפשר לבטל וזה תלוי רק בנו, אז קודם כל תבוטל ההצמדה לראש הממשלה.

יוסי כץ: שלוש, יושב ראש הכנסת הפורש יקבל שירותי מזכירות כפי שאתם תגדירו אותם ותבחנו אם ההגדרה הנוכחית היא טובה או לא טובה, אם ההגדרה של החלטת הממשלה היא טובה או לא טובה.

אנה שניידר: הוועדה צריכה להחליט אם אתם רוצים לתת לו כמו לאש הממשלה במתכונת החדשה.

יוסי כץ: אני לא יודע.

יוסי כץ: אם זה מוגבל בשלוש או בחמש שנים מיום פרישתו - - -

אנה שניידר: אולי אפשר ללכת על סכום.

אנה שניידר: לתת לו סכום מסוים.

אנה שניידר: סכום שנתי, כמו שהיה.

יעל דיין: זה מאד לא נראה לי.

יעל דיין: זה לא מכובד.

יעל דיין: ומה?

יעל דיין: שיעשה עם זה מה שהוא רוצה?

טובי חכימיאן: שימציא קבלות.

טובי חכימיאן: עד היום המציאו קבלות עד סכום שנתי.

יוסי כץ: קבלות?

יוסי כץ: עזבי, עזבי.

יעל דיין: זה לא מכובד.

יוסי כץ: אם אנחנו מגבילים את זה בשלוש או חמש שנים – שתי חלופות אני מציע - - -

אנה שניידר: ראש הממשלה לא מוגבל.

יוסי כץ: אז עם כל הכבוד, אנחנו מסכמים – יש לנו דוגמאות של מדינות אחרות ואנחנו חושבים ש – את יודעת מה?

יוסי כץ: חמש שנים לפי דעתי מספיק.

יעל דיין: וזו המדינה היחידה שנותנת בכלל.

יוסי כץ: חמש שנים מספיק.

יוסי כץ: במיוחד שיש לו פנסיה.

אפי אושעיה: מאיפה יש לו פנסיה?

יוסי כץ: מהכנסת.

אנה שניידר: ודאי שיש לו פנסיה.

אפי אושעיה: סליחה, אני מכהן קדנציה אחת, ארבע שנים, יש לי 8% - 800 שקל לפנסיה.

אפי אושעיה: באמת.

יוסי כץ: צודק.

יוסי כץ: צודק.

אפי אושעיה: זו פנסיה?

אפי אושעיה: זאת בדיחה.

אנה שניידר: יש לו פנסיה צוברת למי שחדש.

אפי אושעיה: פנסיה צוברת זה 800 שקל.

אפי אושעיה: נכון.

יוסי כץ: לא.

יוסי כץ: לחדש גם אין את זה - - -

אנה שניידר: --

יעל דיין: --

יוסי כץ: סליחה, חברת הכנסת דיין, לאור העובדה שחבר כנסת מהכנסת הנוכחית, יש לו רק פנסיה צוברת ולא בהכרח תהיה פנסיה ליושב ראש הכנסת הפורש, אני חושב שחמש שנים זה סביר.

יעל דיין: עם ההגבלה של רמת ההכנסה.

יוסי כץ: הגבלה א' שקיימת לגבי ראש ממשלה שמתמנה לתפקיד מהתפקידים המפורטים, תחול גם, בשינויים המתחייבים, גם על יושב ראש כנסת שפורש.

אנה שניידר: כי אז ממילא הוא מקבל מכוח התפקיד לשכה וכולי, אז הוא לא צריך לקבל בכפל.

יוסי כץ: כן ועכשיו, אני מתלבט אם להכניס סעיף שאומר שאם הכנסתו החיצונית – מעבר לפנסיה שלו – עולה על משכורת של חבר כנסת כפי שתהיה מעת לעת, הוא מאבד את הזכות הזו.

יעל דיין: אבל הזכות היא לא במדד כספי.

יעל דיין: זה לא סכום.

יעל דיין: הוא מקבל לשכה ושני אנשים.

יעל דיין: נגיד שהוא מרוויח יותר מחבר כנסת, מה תיקח לו שהוא שווה כסף?

אפי אושעיה: את הכל או באופן יחסי.

אפי אושעיה: זה מה שהיא שואלת.

יעל דיין: תיקח לו מזכירה אחת?

אנה שניידר: אם אתם מגבילים את התקופה, אל תכנסו לעניין הזה.

יוסי כץ: אוקי.

יוסי כץ: אז חמש שנים.

יוסי כץ: ההסתייגות היחידה היא אותה הסתייגות שמופיעה לגבי ראש ממשלה.

יוסי כץ: בסדר.

יוסי כץ: זה מקובל?

אפי אושעיה: מקובל.

יוסי כץ: מי בעד ההסדר הזה ירים את ידו.

יוסי כץ: מי נגד?

יוסי כץ: – אין.

יוסי כץ: אתם יכולים לנסח את זה ולהביא לחתימתי.

יוסי כץ: ג.

יוסי כץ: בקשת חבר הכנסת אפי אושעיה להקדמת הדיון בהצעת חוק העונשין (תיקון - דבר דואר חשוד) פ/2990 בקריאה טרומית

יוסי כץ: חבר הכנסת אפי אושעיה מבקש להקדים את הדיון בהצעת חוק העונשין (תיקון – דבר דואר חשוד).

יוסי כץ: חבר הכנסת אושיה, בבקשה תציג את הנושא בקצרה.

אפי אושעיה: אדוני היושב ראש, החוק הזה בא לתת מענה על הצורך הדחוף שנוצר בעקבות מעשי קונדס שזורעים בהלה, הוצאה כספית וכך הלאה ולצמצם שליחת דברי דואר שגורמים לבהלה.

אפי אושעיה: על פי הבדיקה שעשינו במחלקה המשפטית הנושא לא מופיע בחוק.

אפי אושעיה: החוק הזה והמיידיות של העניין באים לצורך הרתעה.

יוסי כץ: מתי אתה מעלה את זה?

אפי אושעיה: ביום שני הקרוב.

יוסי כץ: יש פה עמדה של משרד המשפטים?

אתי בן יוסף: היא לא הגיעה.

אתי בן יוסף: אני מנסה להשיג את אריאלה.

יעל דיין: היא לא קיבלה חניה.

אתי בן יוסף: אריאלה לא הגיעה.

יוסי כץ: אוקי.

יוסי כץ: מי בעד פטור מחובת הנחה ירים את ידו.

יוסי כץ: מי נגד?

אתי בן יוסף: סליחה.

אתי בן יוסף: מה שאמרה לי אריאלה אתמול זה שבשבוע הזה אין הצעות דחופות.

יוסי כץ: בסדר.

יוסי כץ: נתנו פטור מחובת הנחה על השבוע הבא.

יוסי כץ: הלאה.

יוסי כץ: ד.

יוסי כץ: בקשת חברת הכנסת יעל דיין להקדמת הדיון בהצעת חוק הגבלת העישון במקומות ציבוריים (תיקון – בתי אוכל), התשס"ב-2001 בקריאה הטרומית

יוסי כץ: חברת הכנסת יעל דיין מבקשת להקדים את הדיון בהצעת חוק הגבלת העישון במקומות ציבוריים (תיקון – בתי אוכל).

יוסי כץ: חברת הכנסת דיין, תסבירי בבקשה.

יעל דיין: אני מבקשת לציין שאני לא מתנגדת לאיסור המוחלט כפי שהוא מופיע בצו לגבי עישון.

יעל דיין: יש לי פניה שהולכת וגוברת.

יעל דיין: יש לי כרגע 300 בתי אוכל קטנים, פאבים, מסעדות קטנות, מזנונים שמציגים את עצמם ממש על סף סגירה, משום שנבצר מהם לקיים את הוראות החוק לעשות חדר סגור ונפרד.

יעל דיין: הם עומדים בפני אי חידוש רשיון, הם מפסידים כידוע – זה ניתן להוכחה כלכלית.

יעל דיין: בינתיים הוגש בג"צ ובשבוע הבא יש עתירה לבג"צ שטוענת את אותו דבר.

יעל דיין: החוק לא בא להפר את האיסור הגורף, אלא להגביל אותו.

יוסי כץ: לאיזה גודל?

יעל דיין: למקומות שהם מעל לשבעים מטרים רבועים.

יעל דיין: אני לא יודעת אם אתה הולך לפאבים - - -

יוסי כץ: אם אני הולך לפאבים?

יוסי כץ: אתמול הלכתי עם העוזרים הפרלמנטריים שלי לבית קפה.

יוסי כץ: היה כיף.

יעל דיין: וכמה עישנו?

יעל דיין: תגיד את האמת.

יוסי כץ: כולם עישנו.

יוסי כץ: אני הייתי היחיד שלא עישן.

יעל דיין: כולם עישנו.

יעל דיין: אז אנחנו נמצאים פה, חברי כנסת ואנחנו אומרים: אי אפשר לאכוף את החוק הזה ולא יאכפו אותו.

יעל דיין: אני לא רוצה לתת יד לגזרה שאי אפשר לקיים אותה.

יעל דיין: אני לא מבקשת לשבוע הזה ולא לשבוע הבא, כי אני צריכה את החומר הכלכלי, אני מבקשת לפטור אותי מ 45 יום.

יוסי כץ: בסדר.

יוסי כץ: מי בעד פטור מחובת הנחה לבקשתה של חברת הכנסת יעל דיין, ירים את ידו.

יוסי כץ: מי נגד?

יוסי כץ: – אין.

יוסי כץ: הבקשה אושרה.

יוסי כץ: חבר הכנסת אפי אושעיה, חשוב לדעת: בשעה 10:30 יהיה פה דיון בנושא ועדת חקירה פרלמנטרית בהשתתפותה של סגנית השר.

יוסי כץ: אנחנו נסיים את הנושא האחרון שהוא קצר ונעשה הפסקה של חצי שעה.

יוסי כץ: ה.

יוסי כץ: קביעת ועדות לדיון בהצעות חוק והצעות לסדר היום

יוסי כץ: אנחנו עוברים לקביעת ועדות לדיון בהצעות חוק והצעות לסדר היום.

יוסי כץ: 1.

יוסי כץ: הצעת חוק רשות הנמלים והרכבות (תיקון מס' 11), התשס"א-2001 (3037).

יוסי כץ: נשמעו הצעות להעביר את הדיון בהצעת החוק לוועדת הכלכלה או לוועדת הכספים.

יוסי כץ: לאן זה שייך?

אנה שניידר: אגרות ותמלוגים שייכים בדרך כלל לוועדת כספים, גם אם מדובר בחוק שבמהותו הוא בוועדת הכלכלה.

יוסי כץ: טוב.

יוסי כץ: מי בעד העברה לוועדת הכספים ירים את ידו.

יוסי כץ: מי נגד?

יוסי כץ: – אין.

יוסי כץ: אושר.

יוסי כץ: 2.

יוסי כץ: הצעת חוק ביטוח בריאות ממלכתי (תיקון – קופות חולים), התש"ס-2000 של חברת הכנסת יהודית נאות (פ/1658).

יוסי כץ: כספים או עבודה ורווחה?

יוסי כץ: אני מבין שזה עבודה ורווחה.

אפי אושעיה: עבודה ורווחה.

יוסי כץ: מי בעד ירים ידו.

יוסי כץ: מי נגד?

יוסי כץ: – אין.

יוסי כץ: אושר.

יוסי כץ: 3.

יוסי כץ: הצעת חוק איסור לשון הרע (תיקון – חובת פרסום עדכון), התש"ס-2000 של חבר הכנסת יוסף לפיד וקבוצת חברי כנסת (פ/2023).

יוסי כץ: ועדת חוקה.

יוסי כץ: מי בעד – ירים את ידו.

יוסי כץ: מי נגד?

יוסי כץ: – אושר.

אנה שניידר: זה ביחד עם ההצעה הבאה.

יוסי כץ: אה.

יוסי כץ: זה בא יחד עם פקודת העיתונות (פרסום שם טוב), התש"ס-2000 של חבר הכנסת רחמים מלול (פ/2038).

יוסי כץ: פנים או חוקה?

אפי אושעיה: חוקה.

יוסי כץ: השארנו חוקה.

יוסי כץ: מי בעד – ירים את ידו.

יוסי כץ: מי נגד?

יוסי כץ: – אין.

יוסי כץ: 5.

יוסי כץ: הצעת חוק יסודות התקציב (תיקון – חוק הסדרים במשק המדינה), התשס"א-2000 של חבר הכנסת חיים כץ.

יוסי כץ: כן.

יוסי כץ: כספים או כלכלה?

חיים כץ: אני חושב שצריך להעביר את זה לוועדת חוקה.

יוסי כץ: אפשר?

חיים כץ: ברגע שאנחנו מחליטים אפשר הכל.

אנה שניידר: אם יש כמה הצעות אז ועדת הכנסת צריכה להחליט מהי הוועדה המתאימה.

אפי אושעיה: מה היועצת המשפטית ממליצה?

יוסי כץ: מה עמדת היועצת המשפטית?

אנה שניידר: יסודות התקציב זה תמיד כספים.

חיים כץ: אבל חוק ההסדרים לצערי, לצערי חמישים אחוז מהחוק - - -

אנה שניידר: אבל יסודות התקציב, גם אם זה תיקון בחוק ההסדרים - - -

אפי אושעיה: סליחה, גבירתי היועצת המשפטית, אדוני היושב ראש.

אפי אושעיה: ההצעה הזו אומרת להגביל במידה ניכרת את הנושא של חוק ההסדרים שעוקף את חוק הכנסת ואת עבודת הכנסת הרגילה.

יוסי כץ: אז למה לא ועדת הכנסת?

אפי אושעיה: יכול להיות.

אפי אושעיה: רגע.

אפי אושעיה: מה החוק קובע?

אפי אושעיה: החוק קובע להוציא מכספים.

אפי אושעיה: אז מה?

אפי אושעיה: הם יסכימו להוציא את זה מעצמם?

אפי אושעיה: בוודאי שלא.

אפי אושעיה: אז לא יכולים להעביר את החוק.

אפי אושעיה: לכן, אני שואל עכשיו את מציע החוק: האם ועדת הכנסת היא פתרון?

חיים כץ: לא.

חיים כץ: עדיף חוקה.

אנה שניידר: אם כבר, אז באמת חוקה.

אנה שניידר: בגלל שזה בעצם צריך להיות בחוק הליכי חקיקה וחוק הליכי חקיקה – אם היה חוק כזה – זה היה בוועדת חוקה.

אפי אושעיה: אם היועצת המשפטית מסכימה, אז אין בעיה.

אפי אושעיה: חוקה.

יוסי כץ: חוקה.

יוסי כץ: אני גם חושב שזה מתאים לחוקה.

יוסי כץ: מי בעד ועדת החוקה ירים את ידו?

יוסי כץ: מי נגד – אין.

יוסי כץ: אושר לוועדת חוקה.

יוסי כץ: 6.

יוסי כץ: הצעת חוק הגבלת הפרסומת למוצרי טבק לעישון (תיקון – הגבלת פרסום), התשס"א-2001 של חבר הכנסת מוסי רז (פ/2760).

יוסי כץ: כלכלה או קידום המאבק בנגע הסמים.

אנה שניידר: כלכלה.

יוסי כץ: מי בעד כלכלה ירים ידו?

יוסי כץ: אושר.

יוסי כץ: קביעת ועדה לדיון בהצעה לסדר היום: הערכות מדינת ישראל להתמודדות בחיידק האנתרקס של חברי הכנסת יהודית נאות(4867), נחום לנגנטל (4882), חוסניה ג'בארה (4889), מוחמד כנעאן (4906) ושמואל הלפרט (4915).

יוסי כץ: עבודה ורווחה או פנים ואיכות סביבה?

יוסי כץ: עבודה ורווחה אני חושב.

אפי אושעיה: לא.

אפי אושעיה: אני אגיד לך למה לא.

אפי אושעיה: בדיון שהיה במליאה אמר שר הבריאות במפורש: חברים, לי אין שום קשר לעניין.

אפי אושעיה: אני מטפל בנושא אם אנשים יפנו לבית החולים.

ארבל אסטרחן: אבל זה עבודה, רווחה ובריאות.

יוסי כץ: בטחון?

אפי אושעיה: רגע.

אפי אושעיה: למה אני אומר פנים?

אפי אושעיה: כי זה הרוב ענייני פנים, כל האמצעים הטכניים, איכות סביבה וכך הלאה.

אפי אושעיה: לכן אני חושב שוועדת הפנים.

יוסי כץ: אוקי.

יוסי כץ: מי בעד ועדת הפנים ירים את ידו?

יוסי כץ: מי נגד?

יוסי כץ: – אין.

יוסי כץ: אושר לוועדת הפנים.

יוסי כץ: אנחנו יוצאים להפסקה עד 10:30, שאז נדון בנושא האחרון על סדר היום, הצעתו של חבר הכנסת מוסי רז.

יוסי כץ: הישיבה הופסקה בשעה: 09:45.

יוסי כץ: הישיבה חודשה בשעה: 10:30.

יוסי כץ: רבותי, אנחנו ממשיכים את הישיבה בנושא ועדת חקירה פרלמנטרית בנושא: חלוקת נטל המילואים – הצעת חבר הכנסת מוסי רז.

יוסי כץ: הבמה שלך, בבקשה.

מוסי רז: אני הצעתי כבר לפני מספר חודשים במליאת הכנסת להקים ועדת חקירה פרלמנטרית לחקירת נטל המילואים.

מוסי רז: אני יודע, אני שומע, שעולים פה כל מיני דיבורים כאילו זה קשור כביכול לוועדה מסוימת בכנסת ותכף אני אתייחס לזה.

מוסי רז: אני חושב שנוצר מצב – בעיקר מאז תחילת האינתיפאדה - שעלה בצורה משמעותית נטל המילואים ואנחנו יודעים שהוא רחוק מאד מלהתחלק בצורה שוויונית, כשרוב האוכלוסייה לא נושאת בנטל הזה.

מוסי רז: זה לא עניין – כמו שיש מי שמנסה להציג – שאלה הבוחרים של מפלגה מסוימת שלא הולכים.

מוסי רז: אלה בעיות שיש בסדיר.

מוסי רז: לא על זה אנחנו מדברים.

מוסי רז: זה לא בוחרים של מפלגה מסוימת, זה לא עניין של דתיים וחילוניים.

מוסי רז: מדובר כאן על דבר הרבה הרבה יותר עמוק.

מוסי רז: מוטלות כאן שאלות רבות על כף המאזניים.

מוסי רז: לא רק השאלה מה מספר הימים שכל חייל מילואים או קצין מילואים עושה.

מוסי רז: אני שומע שיש עכשיו הצעת חוק חדש של יושב ראש ועדת החוץ והביטחון להאריך את השירות של קצינים קרביים.

מוסי רז: אני מודיע: כקצין קרבי אני מוכן ללכת למילואים עד גיל 45.

מוסי רז: אני לא בטוח שנכון לטפל בזה בחוק.

דוד מגן: החוק הוא לגבי שינוי של תחולה.

מוסי רז: בסדר.

מוסי רז: אני יודע.

מוסי רז: זאת לא רק השאלה מה מספר האנשים שכן הולכים או מה מספר האנשים שלא הולכים, מה מספר הימים שעושה כל אחד מהם – יש כאלה שמשרתים יומיים ויש כאלה שמשרתים גם חודשיים – שזה חלק גדול מהשאלות, אבל אלה גם השאלות של איך המדינה מתגמלת ומתייחסת – אני חושב שהרבה יותר חשוב ממתגמלת זה המתייחסת – לחיילי המילואים באין סוף צורות התייחסות.

מוסי רז: אז יש כמה דברים שטיפלו בהם.

מוסי רז: לדוגמה – נושא של פיטורים לאחר שירות מילואים, הנושא של שירות חד יומי - אני יכול להציג כאן ממש על קצה המזלג, אבל אני לא חושב שההצגה זאת הבעיה.

מוסי רז: יש בעיות שלא זוכות לטיפול – כמו למשל היום המדינה מתגמלת את מי שיוצא לשירות מילואים ומשרת גם, כמובן, בשבתות, בימי שישי וכן הלאה, רק לפי יחס של שלושת החודשים האחרונים – מי שמכיר את הנוסחה – חלקי תשעים, במקום שלושה חודשים חלקי 65.

מוסי רז: היא לא מתמודדת עם בעיה – שקורית המון – של סטודנטים, לדוגמה, שתשעה חודשים בשנה לומדים ולא עובדים.

מוסי רז: שלושה חודשים בשנה הם עובדים ובדרך כלל הם משתכרים הרבה יותר ואם מוציאים אותם בחודש הראשון של החופש, הם מקבלים פיצויים לפי האפס שהם מקבלים במשך תשעה חודשים.

מוסי רז: זאת אומרת, יש כאן אלף ואחת בעיות – אני מיד מסיים – שצריכים להתמודד אתן, שהן לא בהכרח קשורות לוועדת חוץ וביטחון.

מוסי רז: להפך, אני אגיד: רוב הבעיות בכלל אינן קשורות לוועדת חוץ וביטחון.

מוסי רז: רוב הוועדות קשורות לוועדת העבודה והרווחה.

מוסי רז: אם מישהו טוען שיש ועדה בכנסת שמטפלת בזה, זה יותר נכון שזו ועדת העבודה והרווחה ופחות ועדת חוץ וביטחון.

מוסי רז: מדובר על שתי הוועדות, לפחות ואולי גם על ועדות נוספות.

מוסי רז: אני חושב שהראייה היא שוועדת חוץ וביטחון הרבה הרבה זמן לא קיימה דיון בשאלות האלה ואני חושב שאם אני הייתי יושב ראש ועדת חוץ וביטחון – כי כמעט לכל אחד איכפת מהנושא הזה, במיוחד אנשים שמשרתים במילואים בצורה קבועה ולעתים קרובות - אולי את הישיבה הראשונה של ועדת חוץ ובטחון הייתי עושה על הנושא הזה.

יוסי כץ: אוקי.

יוסי כץ: אני מציע תגובה ראשונה סגנית שר הביטחון, אחר כך יושב ראש ועדת החוץ והביטחון.

יוסי כץ: כן.

דליה רבין-פילוסוף: אני מבינה שהדרישה היא למנות ועדת חקירה פרלמנטרית בנושא של המילואים, לא ברור לי בדיוק לאיזה תחום.

דליה רבין-פילוסוף: השאלה שצריכה לעמוד בפני חברי הכנסת שאמורים להחליט בנושא הזה היא: מה נשיג בקיומה של ועדה כזאת, מה המטרות שלה ולאן היא תחתור.

דליה רבין-פילוסוף: אם מדברים על הנושא של חלוקת הנטל, אז הבעיה היא לא במגרש של המילואים.

דליה רבין-פילוסוף: הבעיה הזאת מתחילה בשאלת הגיוס לסדיר.

דליה רבין-פילוסוף: אם אתה רוצה לפתוח את שאלת חלוקת הנטל, השאלה הזאת צריכה להיכנס למגרש של הגיוס לסדיר, כי שירות המילואים הוא נגזרת ובבואה של חלוקת הנטל בסדיר.

דליה רבין-פילוסוף: יש שלא מתגייסים לסדיר, הן מהימין הקיצוני והן מהשמאל.

דליה רבין-פילוסוף: יש לנו היום בעיה.

דליה רבין-פילוסוף: זה לא נושא לוועדת חקירה פרלמנטרית, לדעתי, מפני שזה מונח כבר במקומות אחרים.

מוסי רז: שיעור המשרתים במילואים זהה או דומה לשיעור המשרתים בסדיר?

דליה רבין-פילוסוף: הבעיה של חלוקת הנטל במילואים נגזרת בין היתר מהחלוקה של המשרתים בסדיר, בוודאי.

יוסי כץ: אני רוצה להבהיר שבנושא של שירות סדיר וגיוס לצבא שיש ועדה נפרדת.

אנה שניידר: ועדת טל.

דליה רבין-פילוסוף: ועדת טל.

דליה רבין-פילוסוף: עכשיו, ברמות של תגמול וטיפול באנשי המילואים, אני חושבת שהנושא הזה כבר טופל ברמות הכי רציניות.

דליה רבין-פילוסוף: היתה ועדת וילנאי שישבה על המדוכה ובדקה את כל האפשרויות של תגמול וטיפול בחיילי המילואים, עם ההשלכות התקציביות של כל פריט ופריט.

דליה רבין-פילוסוף: אם נגיד אתה מתייחס לנושא הזה של צורת חישוב הימים – ה 30 יום וה 22 יום – אז הגיעו לנתח של רבע מיליארד שקל לשנה, רק בסעיף הזה של שינוי שיטת החישוב.

מוסי רז: מה זאת אומרת?

מוסי רז: אני לא מבין את זה.

יוסי כץ: אל תנהלו דו שיח.

דליה רבין-פילוסוף: אתה דיברת על העניין של שבתות וחגים שאנשי מילואים מתוגמלים בשכר לפי 26 או 22 יום ולא לפי שלושים יום - - -

מוסי רז: נכון.

מוסי רז: אז הגיעו למסקנה שזה עולה רבע מליארד - - -

דליה רבין-פילוסוף: בעוד שהם משרתים גם שבתות וחגים.

דליה רבין-פילוסוף: אז על תביעה לעשות את החישוב של שכר בגין ימי מילואים לפי שלושים יום לחודש ולא 22.

דליה רבין-פילוסוף: אני רוצה גם להגיד שגם בנושא הזה – למרות שנתקלנו ב"לא" טוטאלי, עקרוני, מצד האוצר, כאשר נכנסנו אתם לדיונים בסיבוב של הממשלה הזאת – עדיין היה כבר במשרד הביטחון דיון מול האוצר והביטוח הלאומי.

דליה רבין-פילוסוף: הביטוח הלאומי בודק את האופציות.

דליה רבין-פילוסוף: יכול להיות שיהיה שיפור גם בנושא הזה.

דליה רבין-פילוסוף: כלומר: הנושא הזה נבדק לגופו, נדון ומטופל.

דליה רבין-פילוסוף: מעבר לכך – היתה החלטת הממשלה.

דליה רבין-פילוסוף: מיד עם כינונה של הממשלה הנוכחית עלה נושא המילואים במלוא עוצמתו וחשיבותו על שולחן הממשלה.

דליה רבין-פילוסוף: אני מוניתי על ידי הממשלה לטפל, לבוא עם הצעות, ישבנו מול האוצר, בדקנו את כל האופציות שעלו בפני ועדת וילנאי וגזרנו מתוכן את האופציות שניתן לתת להן מענה היום, במסגרת יכולות התקציב.

דליה רבין-פילוסוף: הועברו מספר החלטות.

דליה רבין-פילוסוף: אני לא אחזור על הכל, מפני שיש את החלטת הממשלה מיום 29 באפריל.

דליה רבין-פילוסוף: היתה החלטה על הכרה בחשיבות שירות המילואים והצבתו בראש סדר העדיפויות, טופל הנושא של הסטודנטים על ידי שרת החינוך, ניתן מספר רב של פתרונות לסטודנטים לשביעות רצונם.

דליה רבין-פילוסוף: אם תשאל את בועז נול היתה שביעות רצון מלאה מהטיפול בנושא הסטודנטים.

דליה רבין-פילוסוף: הוקמו ועדות בתוך האוניברסיטאות.

דליה רבין-פילוסוף: היה מגע עם יושב ראש ועד ראשי האוניברסיטאות – פרופסור איתמר רבינוביץ', הגיעו אתם להסכמות, סוכם על הסכמות לגבי סטודנטים שנעדרים מחלקי סימסטרים, ניתנה להם עזרה - חלק מתוקצב על ידי האוצר – עזרה בהשלמת שיעורים, סימסטרי קיץ, מועדי ב' - - -

זאב בוים: קלטות.

דליה רבין-פילוסוף: קלטות, היה כיסוי מלא של הנושא של הסטודנטים לשביעות רצונם – עד כמה שאני יודעת – כאשר הוצגה בפניהם החלטת הממשלה.

דליה רבין-פילוסוף: במישור של מערכת הביטחון – היתה כבר חקיקה, עברה קריאה ראשונה, בנושא החזרה לעבודה, את זה אתה ציינת.

דליה רבין-פילוסוף: בנושא הביטוח – לצערי אנחנו עדיין פוסחים על שני הסעיפים.

דליה רבין-פילוסוף: יש לנו כבר הצעה מוכנה של ביטוח, אלא שהיום יש שוב רצון לחזור לעניין של הקצבאות.

דליה רבין-פילוסוף: הנושא בטיפול מערכת הביטחון אל מול פורום מח"טים, מג"דים וציבור משרתים במילואים.

דליה רבין-פילוסוף: היה פתרון של נושא החד – יומיים, הקצאה נוספת של 40 מיליון שקל בשנה לרווחת אנשי המילואים.

דליה רבין-פילוסוף: אנחנו יודעים שכבר קוימו סופי שבוע.

דליה רבין-פילוסוף: הרמטכ"ל ביקר בכמה סופי שבוע כאלה.

דליה רבין-פילוסוף: לסיכום, נראה לי שהנושא מטופל במלוא הרצינות במערכת הביטחון על כל שלוחותיה ושוב – אני רוצה לחזור – אם מדובר בקיום ועדה סתם, על מנת להעלות את זה על השולחן, אם הכנסת רוצה לעסוק בזה על מנת להראות שיש התעניינות, אז בסדר, אבל אני לא חושבת שעניינית ועדת חקירה פרלמנטרית היום תוכל לקדם היום יותר מאשר מערכת הביטחון פועלת ועושה.

יוסי כץ: תודה רבה.

אברהם הירשזון: אדוני, כמה ועדות חקירה פרלמנטריות פועלות עכשיו?

יוסי כץ: שאלה פרובוקטיבית, כן.

ארבל אסטרחן: חמש.

יוסי כץ: רבותי, יושב ראש ועדת חוץ וביטחון, חבר הכנסת דוד מגן.

דוד מגן: קשה לי אישית להתנגד ליוזמה של חבר הכנסת מוסי רז.

דוד מגן: גם אני עברתי שלב כזה כשחשבתי שיש צורך להקים ועדת חקירה פרלמנטרית בעניין משבר משק המים, אבל לתחום העומד על שולחנה של הוועדה, המוגדר נטל המילואים, אני מבקש ברשות היושב ראש להזכיר כי לפי תקנות הכנסת, סעיף 13א(4), כתוב – ואני מצטט לגבי תחום העניין של ועדת חוץ וביטחון – "מדיניות החוץ של המדינה, כוחותיה המזוינים וביטחונה".

דוד מגן: אז אם מדיניות החוץ וביטחונה זה נושא רחב, לא מוגדר, שאפשר לפרש אותו מכל מיני כיוונים, כשמדובר על כוחותיה המזוינים מדובר בבירור על הצבא, על החיילים, על מניינם, על נטל המילואים וכיוצא בזה.

דוד מגן: העניין הזה הוא בהחלט בתחום טיפולה של הוועדה.

יוסי כץ: ועדת משנה?

דוד מגן: ועדת החוץ והביטחון.

דוד מגן: אני נאלץ לעדכן את הפורום גם בענייניה הפנימיים של הוועדה.

דוד מגן: הואיל והנושא נראה כל כך חשוב ובעבר הלא רחוק פעלה בנושא ועדת משנה לוועדת החוץ והביטחון, עם כניסתי לתפקיד פניתי דווקא לחברת הסיעה של חבר הכנסת רז, לנעמי חזן.

דוד מגן: היא מרכזת את הנושא במליאת ועדת החוץ והביטחון.

דוד מגן: נקבעה כבר סידרה של דיונים ופגישות בנושאים הללו.

דוד מגן: זה רק משום שאנחנו רואים את הנושא כנושא חשוב וכדאי גם שהוא לא יהיה לגמרי סמוי מן העין, לכן זה במליאה ולא בוועדת משנה, כי זה נושא לדיון ציבורי ובחלקו הוא גם ייפתח לדיון ציבורי.

אליעזר כהן: אנחנו גם יודעים שהממשלה עוסקת בנושא לא מעט.

יוסי כץ: אתה פספסת את הסקירה.

דוד מגן: אני מבקש להציג את המוצג.

דוד מגן: מכתב.

יוסי כץ: אוקי.

יוסי כץ: אני רואה פה, אגב, כמה ועדות חקירה פרלמנטריות: בנושא הפערים החברתיים, בנושא סחר בנשים, משק המים, השבת הרכוש היהודי, בנושא אלימות בספורט.

יוסי כץ: זהו.

יוסי כץ: רבותי, נרשמו לדיון: חבר הכנסת בוים, חבר הכנסת יהלום, אני רואה את חברת הכנסת גלאון, חברת הכנסת סולודקין וחבר הכנסת הירשזון.

יוסי כץ: תשתדלו – דקה כל אחד.

יוסי כץ: בבקשה.

אברהם הירשזון: אני רוצה לומר ככה: אחרי הסקירה המקיפה של סגנית שר הביטחון - - -

יוסי כץ: סליחה, למען הסדר הטוב: הצבעה בשעה 10:58.

מוסי רז: אני מבקש זה להגיב אחרי זה, כמובן.

יוסי כץ: ודאי.

יוסי כץ: רבותי, מי שרוצה לקיים הצבעה היום שיקצר, כי אני אתן שתי דקות לתגובה לחבר הכנסת מוסי רז.

אברהם הירשזון: אז הנה אני מקצר.

אברהם הירשזון: אני חושב שהדברים שנאמרו פה על ידי סגנית שר הביטחון פורשים יריעה רחבה של טיפול בנושא הזה והם ממצים את הנושא מהצד של הממשלה, בטיפולה ישירות בסוגיית המילואים שהיתה ושמענו את הדברים האלה הן מסגנית השר והן מהכיוון ועדת חוץ וביטחון, כפי שאמר לנו יושב ראש הוועדה.

אברהם הירשזון: אני רק רוצה להוסיף עוד הערה אחת, שהיא לא נוגעת במישרין לנושא עצמו, אלא לתופעה של ריבוי של ועדות חקירה פרלמנטריות.

אברהם הירשזון: אולי לא צריך להגיד את זה בהקשר הזה, כי זה לא ענייני להקשר הזה, אבל אנחנו, כחברי כנסת, צריכים לתת את דעתנו על כך – ריבוי של ועדות חקירה יפגע בטיב עבודתן.

אברהם הירשזון: אנחנו אותו מספר חברי כנסת, אנחנו רואים את זה בוועדות, אין זמן.

אברהם הירשזון: אני יודע שאני חבר בוועדה באלימות בספורט ואין לי זמן להיכנס לשם.

יוסי כץ: מילא אם רק בטיב עבודתן, אבל זה פוגע גם בעבודת הוועדות הסדירות.

אברהם הירשזון: נכון.

אברהם הירשזון: זה עובד לכל הכיוונים.

אברהם הירשזון: זה ברמה העקרונית.

יוסי כץ: מצד שני, צריך.

יוסי כץ: אני אביא הנה את הנושא של רפורמה בנושא.

אברהם הירשזון: בבקשה.

אברהם הירשזון: אני סיימתי.

יוסי כץ: תודה.

יוסי כץ: חבר הכנסת יהלום, אחרי זה חברת הכנסת גלאון.

שאול יהלום: אני מבין שבקדנציה הזאת כל חבר של סיעת מרצ צריך להיות יושב ראש ועדה.

שאול יהלום: אם הוא לא יושב ראש ועדה כמו אמנון רובינשטיין, אז צריך שרן כהן יטפל בפער, זהבה גלאון בסחר בנשים, אבו וילן בספורט וכנראה שאתה מתקנא בהם.

יוסי כץ: כל הכבוד להם.

שאול יהלום: כל הכבוד, אבל יש גם פרופורציה.

שאול יהלום: אני אומר לך את עמדתי, עם כל הכאב.

שאול יהלום: אתה מדבר על נטל המילואים, שזה למען צה"ל וחיזוקו.

שאול יהלום: נכון?

שאול יהלום: זה הרעיון, שאתה רוצה שיהיה נטל וצה"ל יתחזק וכל אחד ישרת.

שאול יהלום: רק לפני שלושה ימים יושב ראש הסיעה שלך קרא לפעולה של צה"ל מרחץ דמים.

מוסי רז: מה זה קשור?

שאול יהלום: אז אתה רוצה שהיום נתמוך בך?

שאול יהלום: אתה מטפל בנטל המילואים בצה"ל?

יוסי כץ: תודה.

שאול יהלום: לכן אני מצטרף כאן לקואליציה ואומר: כאן, בעניין הזה, מטפלים ועדת חוץ וביטחון מצד אחד – והיושב ראש כאן – וסגנית השר בנושא הזה של משרד הביטחון.

שאול יהלום: ואני פונה אליך דוד מגן: אם תראה שמערכת הביטחון מתרשלת בנושא הבאמת כל כך חשוב הזה, אז תואיל בטובך לערוך דיונים מאד מעמיקים בוועדת החוץ והביטחון.

יוסי כץ: תודה רבה.

יוסי כץ: חברת הכנסת גלאון, אחרי זה חברת הכנסת סולודקין ואחרון חבר הכנסת הירשזון.

זהבה גלאון: אדוני היושב ראש, המנהג הנואל הזה שעושה לו חבר הכנסת שאול יהלום בכל ישיבה לחלק את חברי הכנסת לפטריוטים ולא פטריוטים – אני מבקשת שירשם בפרוטוקול – זה מתחיל אפילו כבר לא לשעשע.

זהבה גלאון: זה אפילו דוחה.

שאול יהלום: זאת אמת.

שאול יהלום: זאת אמת.

יוסי כץ: אל תענה.

יוסי כץ: אני מבקש ממך, אין לנו זמן.

זהבה גלאון: אל תתערב בדברי - - -.

זהבה גלאון: אל תחלק לנו ציונים.

זהבה גלאון: מי שמך לחלק לנו ציונים?

שאול יהלום: זו אמת.

שאול יהלום: מרצ היא לא פטריוטית.

שאול יהלום: צריך היה לסלק אתכם מזמן מעיסוק בבעיות ביטחון.

יוסי כץ: שאול.

זהבה גלאון: היה צריך לסלק אותך.

זהבה גלאון: תצטרף לגנדי בטרנספר.

יוסי כץ: אני מבקש ממך, שאול יהלום.

זהבה גלאון: אל תתן לנו ציונים.

זהבה גלאון: הציונות הדתית הצמיחה את יגאל עמיר.

זהבה גלאון: בערוגה שלך צמח יגאל עמיר, אני רוצה שזה ירשם בפרוטוקול.

זהבה גלאון: חצוף.

שאול יהלום: זה לא נכון.

אברהם הירשזון: אבל היא לא יכולה להגיד לו שיצטרף לגנדי.

זהבה גלאון: בטרנספר.

יוסי כץ: תודה רבה.

יוסי כץ: חברת הכנסת גלאון מדברת ואני מבקש לא להגיב.

יוסי כץ: בבקשה.

יוסי כץ: לפעמים צריכים להיות חכם, לא צודק.

זהבה גלאון: אדוני היושב ראש, לגופו של עניין, אני תומכת בוועדת החקירה שמציע חבר הכנסת רז.

זהבה גלאון: מה לעשות?

זהבה גלאון: למרצ יש עשרה מנדטים, חברי כנסת חרוצים - - -

יוסי כץ: נכון מאד.

זהבה גלאון: המפד"ל מקנא.

זהבה גלאון: אני חושבת שהדברים של חבר הכנסת מגן לא משקפים את המציאות.

זהבה גלאון: אני חושבת שנכון מאד עושה חבר הכנסת מגן כשהוא עושה את ועדת חוץ וביטחון פעילה הרבה יותר.

זהבה גלאון: הנושא שהוא מדבר עליו, כפי שמוסי רז מציג אותו, לא יקבל – אמנם נעמי חזן תטפל בנושא כוח אדם בצה"ל, אבל אנחנו יודעים שישיבות המליאה מוקדשות לנושאים שעומדים ברומו של עולם – זה לא יקבל ביטוי מספיק בוועדת חוץ וביטחון ולכן יש צורך ייחודי.

זהבה גלאון: ואין למערכת הביטחון – זה מה שאני רוצה לומר – מה לפחד מוועדת חקירה פרלמנטרית.

דליה רבין-פילוסוף: לא מפחדים.

יוסי כץ: תודה.

יוסי כץ: חברת הכנסת סולודקין.

מרינה סולודקין: אני תומכת בדעה של סגנית שר הביטחון.

מרינה סולודקין: כאן אנחנו, נדמה לי, רואים את זילות העניין של יחסים בין דתיים לחילוניים.

מרינה סולודקין: בעניינים עמוקים לא צריכים לעשות ועדות חקירה.

מרינה סולודקין: אנחנו לא סיכמנו עדיין את העבודה בוועדת טל ואני חושבת שאנחנו רואים פה תחרות לא בריאה בין שינוי למרצ.

יוסי כץ: תודה רבה.

יוסי כץ: חבר הכנסת הירשזון אחרון, בתגובה.

אברהם הירשזון: אדוני היושב ראש, בקצרה: אני לא נגד הקמת ועדת חקירה פרלמנטרית.

אברהם הירשזון: אני רק נגד זילות בהקמות ועדות חקירה פרלמנטריות, משום שאני חושב שאם הכנסת בישראל מקימה ועדת חקירה פרלמנטרית, זה צריך להיות נושא רציני מאד שהכנסת שמה דגש שהיא רוצה לעסוק בו.

אברהם הירשזון: אם תבחן את השנים האחרונות – ואדוני משמש כבר הרבה זמן בכנסת בתפקידים שונים – אתה תיווכח שהוקמו הרבה מאד ועדות חקירה פרלמנטריות.

אברהם הירשזון: מעט מאד הגיעו לסיומן ולסיכומים.

יוסי כץ: נכון.

אברהם הירשזון: לכן, הזילות בעבודת ועדות כאלה היא לא לרוחי.

אברהם הירשזון: אם אומר יושב ראש ועדת חוץ וביטחון – אגב, יושב ראש נמרץ, שרק עכשיו נכנס לתפקידו – שהוא מתכוון לעסוק בזה, אם אדוני שהוא יושב ראש ועדת הכנסת יראה שבתוך חצי שנה הוא לא עוסק בנושא הזה, הרי אדוני יוכל לכנס את הוועדה עוד פעם ולחשוב על הקמת ועדת חקירה.

יוסי כץ: תודה.

יוסי כץ: תגובת חבר הכנסת רז.

מוסי רז: קודם כל אני רוצה להגיד, שאני רוצה להקים ועדת חקירה פרלמנטרית לנטל המילואים.

מוסי רז: אני לא רוצה לעמוד בראשה.

מוסי רז: מצדי, אתה יודע מה?

מוסי רז: אני אגיד לך – מצדי, אתה תעמוד בראשה.

שאול יהלום: לא.

שאול יהלום: לזה אני לא אסכים.

זהבה גלאון: לא.

זהבה גלאון: יש גבול.

שאול יהלום: יש גבול לכל תעלול.

מוסי רז: או שיש לי עוד הצעה – שילכו ויבדקו איזה חבר כנסת עשה בשנה האחרונה הכי הרבה ימי שירות במילואים ושהוא יעמוד בראשה.

מוסי רז: עוד הצעה.

מוסי רז: זה מה שאני רוצה.

מוסי רז: עכשיו לסגנית השר: אני באמת מעריך – ואני אומר לך את זה לא מהשפה ולחוץ: אני חושב שאת היחידה מכל המערכת שפעלה למען חיילי המילואים.

מוסי רז: אני לא מדבר על אנשים נסתרים.

מוסי רז: אני מדבר על המערכת הפוליטית ואני אומר את זה בכנות.

מוסי רז: אבל, אם אני אלך עם הרשימה שהקראת – שחלקה, אגב, בכלל לא התייחסה לדברים שאמרתי.

מוסי רז: כשאמרתי סטודנטים דיברתי על דבר אחר, אבל לא משנה, זה לא עקרוני – יש לי בעוד שלושה שבועות שירות מילואים ואני אקריא את זה לחברים הקצינים שלי, או לחיילים שלי ואגיד: תשמעו חבר'ה, נפתרו הבעיות שלנו, אני לא בטוח שאני יוצא חי משם.

מוסי רז: אז באמת, זה לא נכון להציג את זה כאילו נפתרו הבעיות.

דליה רבין-פילוסוף: לא, לא.

דליה רבין-פילוסוף: לא נטען שנפתרו הבעיות.

מוסי רז: עוד לא התחילו לטפל - - -

דליה רבין-פילוסוף: התחילו כן.

מוסי רז: ברוב הבעיות.

מוסי רז: ברוב הבעיות עוד לא התחילו לטפל.

מוסי רז: מכאן אני מגיע לדברים של חבר הכנסת מגן.

מוסי רז: אני חושב שלפחות עד עכשיו – באמת – אתה מנהל את ועדת חוץ וביטחון בצורה מצוינת.

מוסי רז: אני לא חבר, אבל זה לפי מה שאני שומע בתקשורת וכולי.

מוסי רז: אבל אתה מתכוון ברצינות שאם אני, או חבר כנסת אחר, מציע הצעת חוק שהיא תיקון לחוק הביטוח הלאומי בדבר התגמול של חיילי המילואים, זה יגיע לוועדת חוץ וביטחון?

מוסי רז: הרי גם אתה וגם אני יודעים שלא.

מוסי רז: זה קשור לעבודה ורווחה.

מוסי רז: בכלל אין קשר בין הנושא הזה ובין הוועדה שלך.

מוסי רז: אם היה בא הנה חבר הכנסת דוד טל והיה אומר: זה בעבודה ורווחה, היה היגיון בדברים – גם לא הייתי מסכים – אבל מה שאתה אומר, אני חושב שזה ממש לא הגיוני.

מוסי רז: אני מבקש, אדוני היושב ראש, לקיים התייעצות סיעתית על הנושא הזה.

יוסי כץ: אני לא אהסס לתת לכם אפשרות להתייעצות סיעתית.

יוסי כץ: אני רק אומר לך: נדמה לי שבממשלה הזו ובכנסת הזו ניתנה איזושהי – לא עדיפות – קדימות לנושאים שאתה העלית.

יוסי כץ: אני חושב שעשית טוב שהגשת את ההצעה.

יוסי כץ: עצם העובדה שאנחנו מתכנסים כאן היא חיובית בפני עצמה ואני מניח שגם מערכת הביטחון וגם ועדת חוץ וביטחון, אם היתה להם מודעות והיתה פעילות, היא הוגברה כתוצאה מההצעה שלך.

יוסי כץ: יחסי הכוחות פה לפי דעתי ברורים.

יוסי כץ: אני הייתי מציע לכם, באמת, לקיים התייעצות סיעתית ולשקול אם לא לוותר על ההצעה הזאת.

יאיר פרץ: יש לי הצעה לסדר.

יוסי כץ: יש לך חצי דקה.

יאיר פרץ: חצי דקה.

יאיר פרץ: אדוני היושב ראש, כהצעה לסדר, הייתי אולי מציע להקים ועדה משותפת לוועדת העבודה והרווחה ולוועדת חוץ וביטחון, שתטפל יחד עם משרד הביטחון ותעקוב אחרי ההטבות של החיילים.

זהבה גלאון: ועדה משותפת זה מסובך.

זהבה גלאון: או ועדת חקירה, או לא.

זהבה גלאון: זה מסובך.

יוסי כץ: תודה.

יוסי כץ: אחרי ההתייעצות הסיעתית נדבר על זה.

זהבה גלאון: תודה לחבר הכנסת פרץ על הניסיון.

יוסי כץ: תודה, הישיבה נעולה.